Čovjek koga treba ubiti
<s>Čovjek koga treba ubiti : Legenda o caru Šćepanu Malom je jugoslavenski igrani film snimljen 1979. godine u režiji Veljka Bulajića.</s><s>Po žanru predstavlja kombinaciju fantastike i historijskog filma, a temelji se na stvarnim događajima u Crnoj Gori u 18. vijeku vezanim uz lažnog ruskog cara Šćepana Malog.</s><s>Naslovni protagonist, koga tumači Zvonimir Črnko, je agent koga je Sotona iz Pakla poslao na Zemlju sa zadatkom da širi njegovu vlast pod krinkom lažnog ruskog cara.</s><s>Radnja prikazuje kako on preuzima vlast u Crnoj Gori, ali se odmetne od Sotone i počne vladati u interesu crnogorskog naroda, izazvavši neprijateljstvo ne samo Sotone, nego i zemaljskih velesila.</s>

<s>Čovjek koga treba ubiti predstavljao je jedno od najneobičnijih ostvarenja tadašnje jugoslavenske kinematografije, s obzirom da je, u tada službeno ateističkoj Jugoslaviji historijski događaj prikazivao kroz prizmu kršćanske legende.</s><s>Pažnju je izazvao i bizarnim prikazom Pakla, kao i za Bulajićev dotadašnji opus atipično eksplicitnim scenama golotinje i erotike.</s><s>Postao je jugoslavenski kandidat za Oscar za najbolji strani film, ali nije dobio užu nominaciju.</s><s>Kasnijih godina je od kritičara često tumačen kao svojevrsni alegorijski prikaz jugoslavenskog vođe Josipa Broza Tita i njegovog načina vladavine Jugoslavijom.</s>

<s>Istu temu je godine 1955. bio obradio mnogo slabije poznat crno-bijeli film Lažni car.</s>

<s>Radnja</s>

<s>Film počinje scenama sa pokopa cara Šćepana Maloga.</s><s>Sotonin agent baca trozub u Šćepanovo mrtvo tijelo.</s>

<s>Radnja se zatim vraća par godina unazad, točnije 1762. kada je poslije mirne večeri slušanja opere ubijen ruski car Petar III, u uroti organiziranoj od strane njegove žene carice Katarine.</s>

<s>Petar je pod svoju zaštitu i pokroviteljstvo stavio Crnu Goru, koja je bila konstantno pod turskim i mletačkim napadima, zbog čega je car bio veoma omiljen u toj zemlji.</s>

<s>Sile pakla se nakon ubojstva osjećaju ugroženima da božje sile ne dobiju previše utjecaja na Zemlji.</s><s>Stoga Sotona šalje svoga agenta Farfu, koji veoma sliči caru Petru III. u Crnu Goru pod aliasom Šćepan (što je crnogorsko ime), kako bi tamo zadobio moć, pa onda opet uspio zavladati Rusijom.</s>

<s>U Crnoj Gori Šćepan uspijeva dobiti povjerenje naroda, koji stvarno misle da je on Petar III., ali dobije velikoga neprijatelja u Crkvi i vladiki, koji vladaju državom.</s>

<s>Međutim, Šćepan počinje sve više postajati smrtnik, te pokazivati emocije prema mladoj seljanki i crnogorskome narodu.</s><s>Ubrzo Šćepan je proglašen za cara Crne Gore.</s><s>Nakon nekoga vremena Sotona uspostavlja balans moći, pa je stoga Farfina misija gotova, ali ovaj ne želi napuštati svoj novi život, pa mu Sotona oduzima moći.</s><s>Zatim, šalje dvije svoje agentice,od kojih je jedna Farfina žena iz Pakla, da ubiju Šćepana, što i uspijevaju preko osvetoljubivoga oca Šćepanove ljubavnice...</s>

<s>Uloge
 Zvonimir Črnko ...</s><s>Farfa odnosno Šćepan Mali / car Petar III
 Vladimir Popović ...</s><s>Kapetan Tanović
 Charles Millot ...</s><s>Agent prvog reda
 Ranko Kovačević ...</s><s>Đajon
 Tanja Bošković ...</s><s>Elfa
 Dušica Žegarac ...</s><s>Justina
 Tanasije Uzunović ...</s><s>Vrhovni sotona
 Mate Ergović ...</s><s>Stanko Palikarda, Elfin otac
 Zuzana Kocúriková ...</s><s>Zefira, bludnica
 Danilo Radulović        
 Antun Nalis
 Ivica Pajer ...</s><s>Ruski knez
 Ivo Vukcevic
 Veljko Mandić ...</s><s>Crnogorac</s>

<s>Vanjske veze 
 
 Čovjek koga treba ubiti - filmska banka</s>

<s>Jugoslavenski filmovi
Historijski filmovi
Filmovi fantastike
Biografski filmovi
Horor filmovi</s>

